बृहत्संहिता/अध्यायः १०४
१०४ रूपसत्राध्यायः ।।
 पादौ मूलं जङ्घे च रोहिणी जानुनी[क्.ओमित्तेद्] तथाश्विन्यः ।	
 ऊरू च आषाढद्वयं अथ गुह्यं फल्गुनी*द्वितयम्[क्.युग्मम्] ।।	१०४.०१ ।। 
 कटिरपि च कृत्तिका पार्श्वयोश्च यमला भवन्ति भद्रपदाः ।	
 कुक्षिस्था रेवत्यो विज्ञेयं उरो +अनुराधा च ।।	१०४.०२ ।। 
 पृष्ठं विद्धि धनिष्ठां[क्.धनिष्ठा] भुजौ विशाखा[क्.विशाखां] स्मृतौ करौ हस्तः ।।	
 अङ्गुल्यश्च पुनर्वसुराश्लेषासंज्ञिताश्च नखाः ।।	१०४.०३ ।। 
 ग्रीवा ज्येष्ठा *श्रवणं श्रवणौ[क्.श्रवणौ श्रवनः] पुष्यो मुखं द्विजाः स्वातिः ।	
 हसितं शतभिषगथ नासिका मघा मृगशिरो नेत्रे ।।	१०४.०४ ।। 
 चित्रा ललाटसंस्था शिरो भरण्यः शिरोरुहाश्चऽर्द्रा ।	
 नक्षत्रपुरुषको +अयं कर्तव्यो रूपं इच्छद्भिः ।।	१०४.०५ ।। 
 चैत्रस्य बहुलपक्षे ह्यष्टम्यां मूलसंयुते चन्द्रे ।	
 ह्य्[क्.ओमित्तेद्] उपवासः कर्तव्यो विष्णुं सम्पूज्य धिष्ण्यं च ।।	१०४.०६ ।। 
 दद्याद्व्रते समाप्ते घृतपूर्णं भाजनं सुवर्णयुतम् ।	
 विप्राय कालविदुषे सरत्नवस्त्रं स्वशक्त्या च ।।	१०४.०७ ।। 
अन्नैः क्षीरघृतौत्कटैः सह गुडैर्विप्रान्समभ्यर्चयेद्	
दद्यात्तेषु सुवर्ण[क्.तथएव]वस्त्ररजतं लावण्यं इच्छन्नरः ।	
पादऋक्षात्प्रभृति क्रमादुपवसन्नङ्गऋक्षनामस्वपि	
कुर्यात्केशवपूजनं स्वविधिना धिष्ण्यस्य पूजां तथा ।।	१०४.०८ ।। 
 प्रलम्बबाहुः पृथुपीनवक्षाः क्षपाकरऽस्यः सितचारुदन्तः ।	
 गजेन्द्रगामी कमलऽयताक्षः स्त्रीचित्तहारी स्मरतुल्यमूर्तिः ।।	१०४.०९ ।। 
 शरदमलपूर्णचन्द्रद्युतिसदृशमुखी सरोजदलनेत्रा ।	
 रुचिरदशना सुकर्णा भ्रमरौदरसन्निभैः केशैः ।।	१०४.१० ।। 
 पुंस्कोकिलसमवाणी ताम्रोष्टी[क्.ऊ.ताम्रोष्ठी] पद्मपत्रकरचरणा ।	
 स्तनभारानतमध्या प्रदक्षिणावर्तया नाभ्या ।।	१०४.११ ।। 
 कदलीकाण्डनिभऊरुः[क्.ऊ.ऊरूः] सुश्रोणी वरकुकुन्दरा सुभगा ।	
 सुश्लिष्टाङ्गुलिपादा भवति प्रमदा *मनुष्यश्च[क्.मनुष्यो वा] ।।	१०४.१२ ।। 
यावन्नक्षत्रमाला विचरति गगने भूषयन्ती इह भासा	
तावन्नक्षत्रभूतो विचरति सह तैर्ब्रह्मणो +अह्नो +अवशेषम् ।	
कल्पादौ चक्रवर्ती भवति हि मतिमांस्तत्क्षयाच्चापि भूयः	
संसारे जायमानो भवति नरपतिर्ब्राह्मणो वा धनाढ्यः ।।	१०४.१३ ।। 
 मृगशीर्षऽद्याः केशवनारायणमाधवाः सगोविन्दाः ।	
 विष्णुमधुसूदनऽख्यौ त्रिविक्रमो वामनश्चएव ।।	१०४.१४ ।। 
 श्रीधरनामा तस्मात्सहृषीकेशश्च पद्मनाभश्च ।	
दामोदर इत्येते मासाः प्रोक्ता यथासंख्यं ।।	१०४.१५ ।। 
 मासनाम समुपोषितो नरो द्वादशीषु विधिवत्प्रकीर्तयन् ।	
 केशवं समभिपूज्य तत्पदं याति यत्र नहि जन्मजं भयम् ।।	१०४.१६ ।।